Tyrnyauzas

Tyrnyauzas (, ) – miestas Rusijoje, Kabardoje-Balkarijoje, Kaukazo kalnuose, Baksano upės slėnyje, 89 km į pietvakarius nuo Nalčiko; Elbruso rajono centras. Praeina Baksano–Elbruso plentas (pagrindinis kelias prie Elbruso kalno). Vystomas turizmas. Yra kultūros namai, liaudies amatų centras, krašto muziejus.

2010 m. 52,1 % gyventojų buvo balkarai, 23,2 % – rusai, 15,2 % – kabardinai.

Istorija 

Gyvenvietė (kaip Girchožanas, vėliau Žemutinis Baksanas) įkurta 1934 m., pradėjus volframo–molibdeno gavybą. 1937 m. pradėtos rūdos kombinato statybos. 1955 m. tapo miestu ir pavadintas Tyrnyauzu. Žlugus TSRS kombinatas užsidarė, miestą paliko apie trečdalis gyventojų.

Šaltiniai 

Kabardos-Balkarijos miestai